Pada tahun 2004, Carolina Panther berdepan dengan Patriots New England.
Ia dianggap antara perlawanan Super Bowl terbaik,
namun ia terpahat dalam sejarah atas sebab lain.
Penonton perlawanan di CBS menyaksikan sesuatu tak dijangka
semasa persembahan di mana dada penyanyi Janet Jackson terdedah.
Kemalangan atau kejutan terancang,
atau isu pakaian. Apa-apa pun ia…
Viacom, pemilik CBS,
perlu membayar 550,000 dolar.
Keesokan harinya, Janet Jackson meminta maaf.
Saya benar-benar minta maaf
jika saya menyinggung sesiapa. Itu bukan niat saya.
Namun, media tidak berpuas hati.
Memetik kenyataan "rakan' Justin Timberlake,
yang memberitahu tabloid,
Janet menipu dan memanfaatkan Justin
demi mengekalkan kerjayanya.
Itu sebahagian daripada tuduhan bahawa Janet Jackson bersalah.
ITULAH JANET JACKSON
Minggu seterusnya, apabila Justin minta maaf,
dia membuka bicara dengan jenaka.
Begini, saya tahu ia minggu yang sukar bagi semua…
Juga tak mampu menahan senyuman.
Apa yang berlaku tak disengajakan,
sangat dikesali dan saya minta maaf jika kamu semua tersinggung.
Permohonan maaf sebegitu takkan laku hari ini.
Kita di era permohonan maaf.
Kita tak boleh baca berita
tanpa permohonan maaf baharu.
Daripada ahli politik,
selebriti,
malah kerajaan meminta maaf atas jenayah silam.
Saya rasa salah satu kebimbangan orang
adalah terlalu banyak permohonan maaf di luar sana
sehingga ia kurang berkesan.
Ia dipanggil pencairan normatif.
Lebih ramai orang meminta maaf, semakin kita mengharapkan permintaan maaf,
namun kita tidak rela memaafkan.
Semakin sofistikated
dan lebih banyak permohonan maaf, orang harap lebih lagi.
Mereka berharap ia datang dari hati seseorang.
Jadi, apa ciri permohonan maaf yang baik, dan apakah kuasanya?
Saya sangat menyesal.
Dia mungkin ada penjelasan yang baik mengapa dia terlambat.
- Kemudian dia mohon maaf. - Mohon maaf!
Kita berkumpul hari ini kerana negara kami ingin memohon maaf.
Saya bertanggungjawab atas tindakan saya.
Saya tak datang untuk minta maaf.
Saya takkan ubah fikiran dan saya takkan minta maaf.
Ini adalah peluang
untuk melupakan masa lalu.
PERMOHONAN MAAF
"Maafkan aku, Tuhan, aku berdosa."
Selama berkurun di dunia berbahasa Inggeris,
setakat yang kita tahu, ini saja bentuk permohonan maaf.
Permohonan maaf kepada kuasa yang lebih tinggi.
Seorang penyelidik menganalisis semua teks dalam bahasa Inggeris kuno
dan tidak menemukan sebarang contoh permohonan maaf.
Namun pada 1590-an,
Shakespeare menulis kata-kata ini.
"Tuanku, tak perlu memohon maaf."
"Patik merayu untuk dimaafkan."
Ia penggunaan "permohonan maaf" pertama dalam dunia moden
dan upacara baharu
menunjukkan keinsafan kepada rakan-rakan.
Sukar untuk memohon maaf,
dan sukar memohon maaf dengan cara yang ikhlas.
Namun biasanya ada beberapa elemen penting.
Pertama, luahan penyesalan.
Ini apa kita fikirkan tentang luahan permohonan maaf.
"Maafkan saya. Saya minta maaf. Saya rasa teruk." Kenyataan begitu.
Nombor dua.
Mengakui penderitaan yang dialami mangsa
akibat tindakan kita. Itu membantu mereka rasa difahami.
Anda juga perlu bertanggungjawab.
Dari sudut psikologi, mangsa perlu mendengarnya.
Menjelaskan kelakuan anda boleh membantu.
Memandang ke hadapan,
tawaran memperbaiki atau komitmen untuk berubah.
Akhir sekali, permintaan untuk dimaafkan.
Dalam kajian Karina, orang kata mereka memasukkan empat atau lima
elemen ini dalam permohonan maaf.
Namun sebenarnya, biasanya cuma dua elemen.
Anda berdepan dengan dorongan ini antara melakukan perkara yang betul,
mahu memperbaiki hubungan, buat orang lain rasa lebih baik,
juga melindungi identiti diri sebagai orang yang baik,
bukan kepada orang lain, bahkan diri sendiri.
Ia memang merimaskan.
Permohonan maaf secara umum boleh jadi sesuatu yang lebih rumit.
Sukar untuk memuaskan hati berjuta-juta orang.
Banyak pertimbangan perlu dibuat saat melakukan memohon maaf.
Salah satu aspek terpenting ialah penonton.
Matthew Hiltzik ialah pengurus krisis
dengan ramai pelanggan bintang.
Ia perniagaan berkembang maju.
Saya akan jawab. Saya perlu jawab panggilan telefon sebentar.
Biar saya jawab dan saya akan kembali.
Sekejap boleh? Saya mohon maaf. Saya cuma perlu…
Maaf untuk waktu rehat ini. Ia takkan lama.
Lebih sibuk daripada yang disangka. Ya, macam biasalah.
Maaf saya dahulukan.
Anda nampak penurunan besar dalam temu bual,
di mana ada selebriti duduk di sofa.
Saya duduk di sini hari ini untuk mengakuinya dan memohon maaf.
Saya cuma nak mohon maaf.
Maaf, saya tak layak dan tak boleh mengharapkan kemaafan dari anda.
Mereka tak menjadikan diri mereka subjek proses temu bual.
Mereka berpeluang untuk bercakap dengan penonton
dengan cara yang tak pernah berlaku.
Ia berbeza dengan video langsung-kamera.
Saya mohon maaf kepada sesiapa yang tersinggung.
- Maaf kepada semua yang disakiti. - Saya mohon maaf.
Juga kenyataan dengan sentuhan peribadi dengan menulisnya di aplikasi Nota iPhone,
tangkap layar dan muat naik ke media sosial.
Bagi satu pihak, ia bagus kerana lebih mudah.
Anda boleh cakap apa anda mahu mengikut cara anda.
Meskipun dengan kawalan tambahan itu,
masih ramai yang bergelut untuk menguasai elemen ini.
Kesilapan terbesar orang apabila memohon maaf adalah menambah
komponen mempertahankan diri dalamnya
untuk jaga air muka, membantu mereka lindungi imej diri.
Ungkapan penyesalan yang tak kedengaran acuh tak acuh.
Saya benar-benar mohon maaf. Saya pelawak.
MEMPERTAHANKAN DIRI
Saya melampaui batas.
MATA BERGULUNG
Atau kedengaran terlalu menyesal.
Saya mohon maaf.
PENGGIAT BLOG KECANTIKAN
Saya harap satu hari nanti anda…
AIR MATA BERLEBIHAN
boleh menerima saya seadanya.
FOKUS PADA DIRI SENDIRI
Laura Lee kemudian memohon maaf atas permohonan maafnya itu.
Dalam video itu, saya nampak macam mangsa.
Saya bukan mangsa dalam apa jua keadaan
dalam situasi ini.
Ada juga kecenderungan untuk melencongkan kesalahan,
seperti mencadangkan reaksi itulah masalah sebenar.
Saya tak nak dengar jeritan
dan pekikan tentang perjalanan ini
mengalih perhatian walaupun sesaat daripada isu sebenar
yang penduduk Texas peduli.
Atau mengelak kenyataan "saya".
Saya mohon maaf kerana dia dilayan seperti itu.
Atau dalam kes Ja Rule,
penerbit bersama Festival Fyre yang teruk,
peralihannya lebih jelas.
BUKAN SALAH SAYA TAPI SAYA MOHON MAAF
Bertegas dan berkata, "Saya tetap dengan tindakan saya."
"Saya enggan memohon maaf."
Ini datang dengan rangsangan kuasa dan keyakinan
kerana orang rasa mereka mengawal semula situasi ini.
Itu dorongan semula jadi,
terutamanya apabila keadaan tak begitu jelas.
Selalunya, kita semua merasakan kita adalah mangsa.
Juga merasakan seperti kitalah layak
terima permohonan maaf daripada orang lain.
Justeru pakar berpendapat
permohonan maaf yang baik bukanlah persembahan,
tetapi sebuah perbualan.
Nama saya Donnell Penny dari Brooklyn, New York.
Lafayette Gardens, tak jauh dari sini.
Pada musim panas tahun 2011, Danial menjalani rutin hariannya,
sehinggalah abangnya menerjah ke dalam bilik.
Matanya bengkak, hidungnya berdarah.
Dia nampak teruk. Saya kata, "Apa yang berlaku?"
Dia beritahu saya dia diserang di stesen bas.
Kalau anda nak tahu, ada banyak pengaruh buruk di situ
kerana ia kejiranan di mana dua geng bermusuhan.
Abang Donnell seorang yang pendiam, ulat buku.
Jadi, saya kata, "Biar saya keluar dan mereka boleh lihat siapa saya,
dan kita boleh selesaikannya."
Semasa Donnell dan abangnya kembali ke situ, mereka menarik perhatian ramai.
Setibanya di situ, mereka berdepan lelaki
yang mereka sangka terlibat.
Mereka mula membentuk bulatan
dan mereka tanya
kenapa saya memukul kawan mereka
di atas bas awal tadi.
Saya beritahu mereka,
"Tidak. Saya tak faham apa awak cakap. Bukan saya mulakan."
Mereka asyik kata saya yang mulakan.
Saya jadi panas.
Lalu Brandon keluarkan pisau cukur
dan dia toreh wajah abang Donnell sebelum melarikan diri.
Saya jadi meradang.
Mereka kejar Brandon ke kedai roti.
Kami mula berlawan.
Seorang lelaki yang bersama kami
mengambil pisau dari kaunter dan menikamnya.
Ia hampir menembusi paru-paru saya. Saya terima 160 jahitan.
Kedua-dua Donnell dan Brandon ditangkap dan dipenjarakan bertahun-tahun.
Nama saya Danielle Sered.
Saya Pengarah Eksekutif Keadilan Umum.
Peguam daerah dan mahkamah akan bersetuju
selagi seseorang menyertai Keadilan Umum sepenuhnya,
pada penghujung proses, mereka rela
menolak tuduhan jenayah terhadap orang itu.
Teras kerja kami ialah alternatif pemulihan keadilan selain penjara.
Istilah "keadilan pemulihan"
menjadi popular di Amerika Syarikat pada tahun 70-an
walaupun ia wujud daripada tradisi lama sebelum itu.
Idea utama ialah kelompok.
Termasuk orang yang bertanggungjawab atas bahaya,
orang yang dicederakan,
orang yang menyokong, orang tersayang.
Salah seorangnya ibu dan mak cik saya.
Saya datang ke sini dengan ibu dan teman wanita saya.
Juga seorang pemudah cara.
Proses ini melalui banyak langkah memohon maaf,
tanpa perlu menyebut kata-kata maaf.
Mereka bermula dengan penjelasan.
Kami perlu menghubungkan cerita
untuk memahami kenapa kami bertindak begitu.
Ada beberapa bahagian yang mereka sendiri tak tahu.
Pada satu ketika sebelum saya menoreh abang Penny,
sepucuk pistol dikeluarkan.
Pistol itu.
Donnell tak tahu ada orang dalam kumpulannya mengeluarkan pistol.
Pada saat itu saya tahu, "Sudah tentu awak akan marah."
Kemarahan saya berpindah
kepada lelaki di belakang saya
dan saya pun terasa tempiasnya kerana mereka.
Saya mula memohon maaf dan saya kata,
"Maafkan saya." Saya asyik mengucapkannya.
Saya keluar untuk melindungi abang saya
dan saya menyakiti dia.
Saya kesal kerana menyakiti dia.
Maaf yang tak diperlukan itu dilakukan dengan sukarela.
Saya masih ingat permohonan maaf Penny yang sangat ikhlas.
Ia terasa alami.
Saya juga memohon maaf,
dan saya merasakan seolah-olah kami dah lama kenal.
Dalam banyak cara,
trauma membawa kepada rasa tidak berkuasa,
yang menunjukkan trauma tidak membantu.
Lawan trauma ialah kuasa.
Itulah cara mereka memperbaikinya.
Kelompok itu membincangkan
tindakan yang boleh membantu memperbaiki keadaan
dan membentuk perjanjian yang boleh dilihat oleh mahkamah.
Saya disuruh menulis surat kepada anak saya,
menjelaskan apa yang terjadi
dan minta dia mengambil iktibar daripada kejadian itu.
Donnell dan Brandon kembali ke tempat kejadian bersama.
Kami kembali ke perhentian bas
pada awal pagi ketika tiada sesiapa di luar sana.
Mereka membawa bunga dan beruang teddy.
Juga belon yang kami lepaskan ke udara.
Seperti peringatan.
Apabila nampak peringatan di kejiranan, maksudnya,
"Orang ini dah pergi ke tempat yang lebih baik, namun ia dah terjadi."
Kerajaan juga menerima model pemulihan keadilan.
Suruhanjaya Kebenaran dan Penyatuan Semula Afrika Selatan
atau TRC ialah contoh paling terkenal.
Dipengerusikan Ketua Biskop Desmond Tutu,
ia usaha untuk pulih selepas aparteid
dengan mengumpul keterangan daripada mangsa tentang jenayah yang berlaku
dan memberi pengampunan kepada pelaku
yang tampil mendedahkan kebenaran.
Kira-kira 40 peratus orang Afrika Selatan menyaksikan
mangsa pertama beri keterangan,
termasuk seorang wanita bernama Nomonde.
Saya dah lama tahu
yang suami saya telah dibunuh oleh Polis Keselamatan Negara.
Saya sangat mahu mengatakannya di khalayak ramai.
Pada tahun 1985,
suami Nomonde, Fort Calata,
bersama tiga lagi aktivis anti-aparteid,
telah dipukul, ditikam,
dan ditinggalkan di dalam kereta terbakar.
Tiada sesiapa diminta bertanggungjawab.
Ketua Biskop Desmond Tutu
mengatakan tangisannya ialah "bunyi yang menggambarkan TRC."
Saya tak dapat tahan lagi.
Saya tak pernah berkesempatan
meluangkan masa dengan suami saya
sepanjang perkahwinan kami.
Ia terlalu cepat dan terlalu pendek.
Setiap hari, ia terasa seperti baru berlaku semalam.
Ibu saya mewakili
setiap seorang wanita
yang tidak pernah merasakan detik yang melegakan emosi.
Beberapa bulan kemudian, TRC menghubungi Nomonde.
Seseorang tampil ke depan.
Dengan nama Eric Taylor.
Dia bertanggungjawab sepenuhnya
kerana membunuh Ford Calata.
Nomonde memerhati semasa Eric Taylor memberi keterangan.
Saya pukul Encik Calata dari belakang
dengan objek besi berat,
dan saya bakar mayat-mayat ini.
Dia diarahkan untuk melakukan pembunuhan itu,
namun enggan beritahu siapa.
Dia tanya adakah saya akan memaafkan dia.
Saya seorang yang berlapang dada untuk memaafkan,
namun bagaimana mungkin saya boleh memaafkan kamu
yang masih tidak bercakap benar?
TRC menolak permohonan pengampunan Eric Taylor,
namun dia tidak pernah didakwa.
Andai kata kamu muncul dan beritahu perkara sebenar
di depan semua orang,
dan kamu dihukum kerana membunuh suami saya,
ketika itu saya akan pertimbangkan semula untuk memaafkan kamu.
Saya takkan menyatakan bahawa
setiap orang perlukan kemaafan untuk pulih.
Ada orang mungkin pulih dengan membalas dendam
dan ada sesetengah orang mungkin pulih dengan mengelaknya dan menolaknya
jauh daripada ingatan dan kehidupan harian mereka.
Asas kebenaran ialah penyembuhan.
Sesiapa yang bertanggungjawab
menyembunyikan kebenaran itu daripada kami
menyebabkan trauma itu berparut dalam hidup kami.
Apa yang membantu kami mengatasi trauma
ialah pembentukan naratif yang koheren.
Seperti kisah tentang kejadian
yang menggambarkan dunia yang kita boleh hidup di dalamnya.
Bercakap tentang cerita itu, saya menerangkannya kepada Don
dan mereka menerangkan kepada saya menurut perspektif mereka.
Ketika itu saya tahu ia benar.
Ia bukan selalunya naratif menyeluruh.
Kadangkala wujud jurang dalamnya,
bahkan ketegangan, namun benar, ia meringankan beban di bahu.
BEBASKAN AFRIKA SELATAN
Sebagai masyarakat, kisah yang diceritakan tentang siapa yang dianiaya
dan hak perlu ditegakkan, berubah sepanjang masa.
Kebelakangan ini,
gangguan seksual wanita diiktiraf secara meluas
sebagai masalah besar dan serius.
Pembunuhan George Floyd oleh polis pada musim panas 2020,
dan bantahan dan perbualan di seluruh dunia,
meyakinkan jutaan rakyat Amerika
bahawa diskriminasi kaum adalah masalah besar di negara mereka.
Orang mungkin anggap ini zaman memohon maaf,
namun pada tahun 2020, jumlah permohonan maaf yang hampir sama
dilaporkan dalam The New York Times pada tahun 2010.
Perubahan sebenar ialah orang memohon maaf
termasuk perkara yang dilihat tidak salah pada masa lalu.
Saya tak anggap ia tindakan rasis ketika itu,
tapi kini kita lebih faham, dan ia tak boleh diterima dan rasis.
Saya muhasabah cara saya bercakap secara santai
tentang orang, identiti jantina dan orientasi seksual,
dan tertanya-tanya siapa dia.
Sekarang saya nampak kita patut bertindak lebih awal
dan bertindak pantas untuk menghentikannya.
Saya kesal kerana kami terlambat.
Harapannya ialah apabila anda berhadapan
dengan situasi yang teruk dan bermasalah
di mana perbuatan dan kata-kata menyakitkan,
ada cara untuk memperbaikinya
di mana klien malah diri anda sendiri boleh belajar sesuatu.
Permohonan maaf secara umum mungkin sebuah wayang,
namun ia juga kayu pengukur nilai kita
dan membantu menyebarkan nilai itu.
Tujuh belas tahun selepas Justin Timberlake
dan Janet Jackson memohon maaf kepada Amerika,
Justin Timberlake memohon maaf kepada Janet Jackson
kerana menunggang sistem
yang membenarkan kebencian terhadap wanita dan perkauman.
Permohonan maaf boleh memakan masa.
Mungkin anda belum bersedia untuk membuat permohonan maaf,
kerana ia lebih daripada sekadar kotak yang perlu ditanda.
Saya mahu galakkan orang ramai untuk anggap ia tindakan
yang membolehkan anda merencara hidup sendiri.
Ia perkara berani untuk dilakukan.
Saya rasa perlu memohon maaf disebabkan saya sedar
dia manusia yang mahu disayangi
dan bercita-cita tinggi seperti saya.
Saya memahaminya dan memohon maaf.
Saya mohon maaf atas segala tindakan saya
dan kesannya ke atas keluarga awak.
Saya terima kerana saya mahukannya.
Saya bersedia dan ikhlas.
Hari itu umpama rahmat dan sumpahan
kerana saya mungkin berdepan dengan orang lain,
dan ia takkan berakhir begini. Ia banyak mematangkan saya.
Dia saudara saya kini.
Situasi itu menyatukan dua orang asing.
Terbaik.
Terjemahan sari kata oleh NF Ain